Таня і Света паступілі ў Пружанскую школу повараў. На такі выбар паўплывала нявестка Галіна – жонка старэйшага брата Івана, якая працавала поварам. Яна часта прыязджала, гатавала смачныя стравы, дзяўчаты дапамагалі ёй, і ім гэта падабалася. Праз год дыпламаваныя маладыя спецыялісты вярнуліся на малую радзіму і пачалі свой працоўны шлях у рэстаране “Вясёлка”. Праз некаторы час сёстры вырашылі атрымаць прафесію афіцыянта, яе майстэрству вучыліся ў Мінску. З “Вясёлкаю” ў Святланы звязаны першыя 15 гадоў працы, у Таццяны амаль столькі ж.